62019CO0306_INF
A Bíróság (tizedik tanács) 2022. március 1‑jei végzése –Milis Energy és társai
(C‑306/19., C‑512/19., C‑595/19. és C‑608/20–C‑611/20. sz. egyesített ügyek) (
1
)
„Előzetes döntéshozatal – A Bíróság eljárási szabályzatának 99. cikke – Környezet – Az Európai Unió Alapjogi Chartája – 16. és 17. cikk – A jogbiztonság elve és a bizalomvédelem elve – Energia Charta Egyezmény – 10. cikk – Alkalmazhatóság – 2009/28/EK irányelv – 3. cikk, (3) bekezdés, a) pont – A megújuló energiaforrásból előállított energia használatának támogatása – Fotovoltaikus napenergiát hasznosító létesítmények általi villamosenergia‑termelés – A támogatási rendszer módosítása”
1.
Környezet – A megújuló energiaforrásból előállított energia használatának támogatása – 2009/28 irányelv – A megújuló energiaforrásból előállított energia arányára vonatkozó, kötelező célkitűzések – Az e célok elérése érdekében elfogadott intézkedések – Tagállamok mérlegelési jogköre
(2009/28 európai parlamenti és tanácsi irányelv, 3. cikk, (1), (2) bekezdés, (3) bekezdés, a) pont, és I. melléklet)
(lásd: 30. pont)
2.
Környezet – A megújuló energiaforrásból előállított energia használatának támogatása – 2009/28 irányelv – A megújuló energiaforrásból előállított energia arányára vonatkozó, kötelező célkitűzések – Az e célok elérése érdekében elfogadott intézkedések – Nemzeti szabályozás, amely a fotovoltaikus napenergiát hasznosító létesítmények által termelt energiára vonatkozó, már előírt, de még nem esedékes ösztönzők csökkentését vagy azok kifizetésének elhalasztását írja elő – Megengedhetőség – A jogbiztonság és a bizalomvédelem elvének megsértése – Hiány – A nemzeti bíróság általi vizsgálat
(EUMSZ 267. cikk; 2009/28 európai parlamenti és tanácsi irányelv, 3. cikk, (3) bekezdés, a) pont)
(lásd 31., 32., 43–48. és 52. pont)
3.
Alapvető jogok – Az Európai Unió Alapjogi Chartája – A tulajdonhoz való jog – Hatály – Megszerzett jogi helyzetet eredményező jogok – Fogalom – A meglévő támogatási rendszer keretében a fotovoltaikus energia előállításához nyújtott ösztönzőkre való jogosultság – Kizártság – Az ezen ösztönzők összegét és fizetésük szabályait módosító nemzeti szabályozás – A tulajdonjog megsértése – Hiány
(Az Európai Unió Alapjogi Chartája, 17. cikk, (1) bekezdés; 2009/28 európai parlamenti és tanácsi irányelv, 3. cikk, (3) bekezdés, a) pont)
(lásd: 34., 35., 40., 50–53. pont és a rendelkező rész)
4.
Környezet – A megújuló energiaforrásból előállított energia használatának támogatása – 2009/28 irányelv – A megújuló energiaforrásból előállított energia arányára vonatkozó, kötelező célkitűzések – Az e célok elérése érdekében elfogadott intézkedések – Nemzeti szabályozás, amely a fotovoltaikus napenergiát hasznosító létesítmények által termelt energiára vonatkozó, már előírt, de még nem esedékes ösztönzők csökkentését, vagy azok kifizetésének elhalasztását írja elő – Megengedhetőség – A vállalkozás szabadságának megsértése – Hiány
(Az Európai Unió Alapjogi Chartája, 16. cikk; 2009/28 európai parlamenti és tanácsi irányelv, 3. cikk, (3) bekezdés, a) pont)
(lásd: 54–63. pont és a rendelkező rész)
Rendelkező rész
A kérdést előterjesztő bíróság által az összes releváns tényező figyelembevételével elvégzendő vizsgálat sérelme nélkül a megújuló energiaforrásból előállított energia támogatásáról, valamint a 2001/77/EK és a 2003/30/EK irányelv módosításáról és azt követő hatályon kívül helyezéséről szóló, 2009. április 23‑i 2009/28/EK európai parlamenti és tanácsi irányelv 3. cikke (3) bekezdésének a) pontját, és az Európai Unió Alapjogi Chartájának a jogbiztonság és a bizalomvédelem elvével összefüggésben értelmezett 16. és 17. cikkét úgy kell értelmezni, hogy az olyan nemzeti szabályozás, amely a fotovoltaikus napenergiát hasznosító létesítmények által termelt energiára vonatkozó, korábban közigazgatási határozatokban biztosított, valamint az említett létesítmények üzemeltetői és egy állami tulajdonban lévő társaság között kötött ad hoc megállapodásokban megerősített ösztönzők csökkentését vagy azok kifizetésének az elhalasztását írja elő, nem ellentétes az említett rendelkezésekkel, amennyiben e szabályozás már előírt, de még nem esedékes ösztönzőket érint.
(
1
)	HL C 213., 2019.6.24.